title: Otal (desambigación)
text: Otal ye un toponimo repetiu en qualques puestos de l'Alto Aragón, especialment un lugar de Sobrepuerto que enantes fue municipio y teneba qualque cosa d'entidat, y en a val alta de l'Ara, que se conoix como val de Buixaruelo, a on que os toponimos se vinculan con o primero. Asinas, Otal puede fer referencia a:
  
  Sobrepuerto 
  
  O lugar y antigo municipio debantdito. Se veiga Otal. 
  O barranco que naix aman d'ixe lugar, y que auguas t'abaixo, en o parache conoixiu como Puent d'as Crabas, pasa a denominar-se río Forcos. Se veiga Barranco d'Otal. 
  A val que determina ixe barranco. Se veiga Valle d'Otal (Sobrepuerto)
  O puerto que comunica o Sobrepuerto con a compleguera d'o río Sorrosal, d'entre a Erata y o tozal de Pelopín. Se veiga Cuello d'Otal.
  
  Buixaruelo 
  
  Os toponimos «Otal» en Buixaruelo se deben a la influencia pasada d'aquel lugar de Sobrepuerto, especialment a traviés d'a ganadería y os usos privativos de qualques paraches en o complexo de vals de l'alto Ara.
  
  A val sobre a que solamnent os d'Otal teneban dreito d'alera (pastura de ganaus). Se veiga Valle d'Otal (Buixaruelo).
  O río que recorre ixa val. Se veiga Río d'Otal (Buixaruelo).
  Una punta menor en a sierra de Tendenera, sobre a val debandita. Se veiga Pico d'Otal.
  
  Referencias